L 332/76 Jurnalul Oficial al Uniunii Europene 17.12.2009 DECIZIA 2009/969/PESC A CONSILIULUI din 15 decembrie 2009 de prelungire a aplicării măsurilor restrictive împotriva anumitor funcţionari din Belarus prevăzute în Poziția comună 2006/276/PESC şi de abrogare a Poziţiei comune 2009/314/PESC CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1)  La 10 aprilie 2006, Consiliul a adoptat Poziţia comună 2006/276/PESC privind măsurile restrictive împotriva anumitor funcţionari din Belarus ()). (2)  Prin Poziţia comună 2009/314/PESC a Consiliului din 6 aprilie 2009 de modificare a Poziţiei comune 2006/276/PESC (?), măsurile restrictive au fost prelungite până la 15 martie 2010. Cu toate acestea, interdicțiile de călătorie vizând anumite persoane de rang înalt din Belarus, cu excepţia persoanelor implicate în disparițiile din perioada 1999-2000 și a președintei Comisiei elec- torale centrale, au fost suspendate până la 15 decembrie 2009. (3) La 17 noiembrie 2009, Consiliul a convenit ca, din cauza absenţei unor progrese evidente în domeniile identificate în concluziile Consiliului din 13 octombrie 2008, măsurile restrictive prevăzute în Poziţia comună 2006/276/PESC ar trebui să fie prelungite până în octombrie 2010, iar suspendarea interdicțiilor de călătorie impuse anumitor persoane de rang înalt din Belarus, cu excepţia persoanelor implicate în disparițiile din perioada 1999-2000 și a președintei Comisiei elec- torale centrale, să fie de asemenea prelungită până în octombrie 2010. La sfârşitul acestei perioade, Consiliul va reexamina măsurile restrictive în funcție de situația din Belarus. Consiliul poate decide în orice moment să reaplice sau să revoce interdicțiile de călătorie, în funcție de acţiunile autorităților din Belarus în domeniul democrației și al drepturilor omului. (4)  Prin urmare, Poziţia comună 2009/314/PESC ar trebui abrogată, ADOPTĂ PREZENTA DECIZIE: Articolul 1 Măsurile  restrictive  prevăzute  în  Poziţia  comună 2006/276/PESC se prelungesc până la 31 octombrie 2010. Articolul 2 (1) Se suspendă, până la 31 octombrie 2010, măsurile menționate la articolul 1 alineatul (1) litera (b) din Poziţia comună 2006/276/PESC în ceea ce îl priveşte pe domnul luri Nikolaievici Podobed. (2)  Se suspendă, până la 31 octombrie 2010, măsurile menționate la articolul 1 alineatul (1) litera (c) din Poziţia comună 2006/276/PESC. Articolul 3 Prezenta decizie este reexaminată înainte de 31 octombrie 2010 din perspectiva situației din Belarus. Articolul 4 Poziţia comună 2009/314/PESC se abrogă. Articolul 5 Prezenta decizie intră în vigoare la data adoptării. Articolul 6 Prezenta decizie se publică în Jurnalul Oficial al Uniunii Europene. Adoptată la Bruxelles, 15 decembrie 2009. Pentru Consiliu Președintele E. ERLANDSSON () JO L 101, 11.4.2006, p. 5. () JO L 93, 7.4.2009, p. 21.